En väitä, että on oikein tappaa joku,
mutta joskus on pakko.
Me meksikolaiset elämme tietyllä macholla tavalla.
En voinut antaa tyypin hakata naista.
Ei käy päinsä.
KUOLEMANRANGAISTUS OTETTIIN USA:SSA TAAS KÄYTTÖÖN 1976
SEN JÄLKEEN YLI 8 000 IHMISTÄ ON TUOMITTU KUOLEMAAN MURHASTA
JAKSO KERTOO KUOLEMAANTUOMITUSTA VANGISTA #999254
Kun näin hänen tulevan,
halusin selvittää, kuka tappaa kenet.
On vaikea selittää. Siinä luulisi olevan enemmän hermona,
mutta se pitää kohdata kuin ensimmäinen suudelma.
NETFLIX-ALKUPERÄISSARJA
Tämä on tositarina.
Aloitetaan siitä.
Halusin kapinoida ja aiheuttaa kaaosta.
-Halusin selvittää, kuka tappaa kenet. -Tein valinnan.
Riistin hänen henkensä.
En ikinä suunnitellut tekeväni niin. Kunpa en olisi tehnyt niin.
Tiesin nousevani autosta ja murhaavani ne kaksi miestä.
Hän polvistui edessäni, ja muistan vain, että painoin liipaisinta.
Tapoin heidät molemmat.
Puukotin kuoliaaksi.
REHELLISET AIKEET
HOUSTONIN KEHÄTIE, TEXAS
Ilmoitus tuli aikaisin aamulla.
Ajoin autolla tänne asti.
Näin etelässä ei ollut sattunut rikoksia vähään aikaan.
Olin ollut rikosetsivä kymmenisen vuotta.
Ikinä ei voi odottaa tulevaa eikä arvata yllätystä.
Auto oli vasten keskellä olevaa betonimuuria.
Ajajan ruumis oli ratin takana.
Ammuskeluja, joissa raivostunut ajaja karkaa paikalta, on vaikea selvittää.
Maassa oli hylsyjä. Se muutti asian.
Olin aiemmin luullut, että jotakuta ammuttiin tiellä.
Joku tuli auton ikkunalle avuttoman uhrin luo -
ja ampui uudelleen.
Tekijä todella halusi henkilön kuolevan.
MARK W. MICHAEL UNITIN VANKILA
VUONNA 1996 MARK ARTHUR AMPUI KUOLIAAKSI ESEQUIEL FONSECA VANHEMMAN
Kuuluuko?
ARTHUR OLI 17-VUOTIAS SYYLLISTYESSÄÄN MURHAAN
Olen Mark Sam Arthur.
Istun elinkautista murhasta. Se tapahtui Texasin Houstonissa.
Lapsena vierailin sukulaisten luona Meksikossa ja Chicagossa,
mutta olin enimmäkseen Houstonissa ja sen ympäristössä.
Emme olleet rikkaita, mutta äitini teki parhaansa -
ja teki kovasti töitä eteemme.
Äitini on Meksikon intiaani.
Hän yritti aina pitää huolta minusta, mutta olin kapinoiva.
En ole tavannut biologista isääni.
MARK ARTHURIN LAPSUUDESSA HÄNEN ÄIDILLÄÄN OLI MONIA SUHTEITA
YKSI MIEHISTÄ PAHOINPITELI FYYSISESTI MARKIA
Hän kohteli kaltoin eikä pitänyt minusta.
Hän löi minua nyrkillään.
Hän paiskoi minua ympäriinsä ja potki.
MARK ARTHUR NÄKI MYÖS, KUN TOINEN MIES PAHOINPITELI HÄNEN SISKOAAN
Näin, kun siskoni hakattiin.
Kun näin, miten niin sanottu mies -
veti naista hiuksista ja hakkasi häntä...
En pienenä voinut sille mitään.
KUN MARK OLI 14, HÄNEN ÄITINSÄ MENI UUSIIN NAIMISIIN
Mies, jota pidin isänäni, oli Homer Milbourn.
Hän piti hyvää huolta äidistäni eikä halunnut hänen edes käyvän töissä,
koska vaimosta piti huolehtia.
Opin häneltä paljon parissa vuodessa.
En ole puhunut hänestä kuolemansa jälkeen.
On outoa itkeä nyt, kun en ole itkenyt hänen kuoltuaan.
Hän käski arvostaa äitiäni -
ja ryhdistäytyä.
NUORENA TEININÄ MARK ARTHUR ALKOI VIETTÄÄ AIKAA HOUSTONIN KATUJENGISSÄ
Liityin Maniac Latin Disciple Nationiin, joka on osa Folks Alliancea.
Olemme veljeskunta.
Uskomme naapurustomme, väkemme ja kulttuurimme edistämiseen.
Pidämme yhtä ja suojelemme toisiamme.
En ikinä pahemmin käyttänyt huumeita enkä juonut.
En ollut urheilullinen,
joten yritin näyttää osaavani tapella tai ampua -
osoittaakseni valta-asemani.
Noin 14-vuotiaana tutustuin Esequiel Fonsecaan.
Osasimme molemmat saada tyttöjä ja ajautua tappeluihin -
samojen jengien kanssa.
Molemmat murtauduimme autoihin ja koteihin.
Ryöstimme muutaman ihmisen. Yleensä ajatus oli minun.
-"Tuletko mukaan?" -"Toki."
Kukapa ei haluaisi olla niin jännittävässä seurassa?
Asuin hänen luonaan päiviä kerrallaan.
Hänen äitinsä hyväksyi meidät ja piti meidät kylläisinä.
Hän oli kaikille äitihahmo.
Hän oli minulle läheinen.
Hän ei kertonut Esequielin isälle, että jouduimme ongelmiin.
Välttelin olemasta kotona, koska siellä oli liikaa sääntöjä.
Minä ja "Pikku Zeke" Esequiel tulimme hyvin toimeen,
kunnes hän joutui vankilaan, kun olin 16. En ole varma, mitä tapahtui.
"PIKKU ZEKEN" OLLESSA NUORISOVANKILASSA -
MARK KÄVI EDELLEEN HÄNEN ÄITINSÄ CARMENIN LUONA
SIELLÄ KÄYDESSÄÄN MARK ALKOI EPÄILLÄ CARMENIN AVIOMIEHEN PAHOINPITELEVÄN HÄNTÄ
Kävin Carmenin luona, ja hänet oli hakattu pahoin.
Häneltä puuttui hiuksia, ja häntä oli poltettu kihartimella.
Silmät olivat mustina. Kysyin, onko hän tapellut miehen kanssa.
Hän kertoi, että hakkaaja oli hänen aviomiehensä -
Esequiel Fonseca vanhempi.
Olen naisten pahoinpitelyä vastaan, koska en voinut auttaa siskoani -
silloin kerran. Nyt olin riittävän iso auttamaan ystäväni äitiä.
Autoin häntä, kun en voinut auttaa siskoani.
Yritin kai hyvittää sen.
Odotin miestä ja hakkasin hänet.
Hakkasin hänet pahoin.
MARK VÄITTÄÄ, ETTÄ SAI YHTEENOTON JÄLKEEN -
UHKAILEVIA PUHELUJA CARMENIN AVIOMIEHELTÄ "ISO ZEKELTÄ"
Hakattuani hänet hän sanoi tappavansa minut.
Jos minua uhkailee niin, vaarantaa oman henkensä.
Pari viikkoa siitä, kun Iso Zeke uhkaili minua,
päätin olla häntä askeleen edellä.
JOULUKUUN 21. PÄIVÄNÄ 1996 -
MARK PYYSI YSTÄVÄLTÄÄN MASON HUGHESILTA KYYDIN HOUSTONIN ETELÄLAIDALLE
Olin pelkääjän paikalla. Mason ajoi autoa.
En kertonut, mitä aion tehdä.
Tiesin, että Iso Zeke tulisi kotiin auringon laskettua.
Tiesin paikan.
Odotin häntä.
Pian saapumiseni jälkeen näin hänen tulevan.
Se oli tilaisuuteni näyttää.
Olin vihainen hänelle.
Siitä, miten hän puhui minulle ja mitä teki ystäväni äidille.
Ajoin hänen vierellensä.
Ikkunamme olivat vierekkäin.
Kun valo pääsi sisään kattoikkunasta, näin paremmin ja tunnistin hänet.
Mason yllättyi, kun otin esiin käsiaseen.
Käännyin aseen kanssa -
ja tyhjensin lippaan häneen.
Ammuin, kunnes panokset loppuivat.
Sitten oli pakko jatkaa matkaa.
En halunnut keskittyä siihen. Se tuli tehtyä.
Halusin yllättää viholliseni. Painukoon helvettiin.
VIISI PÄIVÄÄ MURHAN JÄLKEEN -
POLIISI PYSÄYTTI VARASTETUN AJONEUVON VIEREISESSÄ ANGLETON COUNTYSSA
MARK ARTHUR OLI MATKUSTAJANA -
MUKANAAN ASE, JOLLA TAPPOI ESEQUIEL FONSECAN
Meidät pidätettiin.
Harris Countyn poliisi tuli hakemaan, kun kuuli minun olevan huostassa.
Jäin kiinni rysän päältä, joten tunnustin tekoni.
PÄIVIÄ MYÖHEMMIN ETSIVÄT SAIVAT TIETÄÄ,
ETTÄ ESEQUIEL FONSECALLA OLI HUOMATTAVA HENKIVAKUUTUS
KUOLTUAAN HÄNEN VAIMOLLEEN CARMENILLE OLI LUVASSA 220 000 DOLLARIA
TAMMIKUUN 17. PÄIVÄNÄ 1997 CARMEN FONSECA PIDÄTETTIIN
Lehdissä kerrottiin väärin, että meillä oli suhde,
mutta hän oli vain ystäväni.
TEINI AMPUI RAKASTAJANSA PUOLISON RAHAN VUOKSI
Harris Countyn sheriffin mukaan Carmen käski minun tappaa Esequielin -
rahoja varten. Mitään sellaista ei tapahtunut.
Tapoin hänet, koska hän sanoi tappavansa minut.
En pitänyt hänestä.
Sain lausunnossani sanoa, ettei Carmenilla ollut osaa asiassa.
Yritin parhaani mukaan...
Jos hän ei ollut osallinen, on turha vetää hänet mukaan rikoksiini.
Hyvää työtä.
Hyvä tyttö.
Tapasin Markin tammikuussa 1993.
Hän oli silloin 14 ja minä 18.
Mielenkiintoinen mies.
Hän oli vielä poika.
MARK ARTHURIN YSTÄVÄ
Hän oli mukana jutuissamme ja tunsi olevansa aikuinen.
Hän esitti olevansa kovis.
En tavannut hänen mainitsemiaan ystäviä.
He kuulemma olivat gangstereita ja jengiläisiä.
Emme ikinä tavanneet heitä.
En täysin uskonut hänen puheitaan.
Hän luuli olevansa gangsteri. Varmaankin.
NICOLE TUNSI MARKIN KAHDEKSAN KUUKAUTTA, MUTTA VÄLIT KATKESIVAT NICOLEN MUUTETTUA
HÄN KUULI MARKISTA UUDELLEEN VASTA,
KUN MARK OLI PIDÄTETTY
Yhtäkkiä eräänä päivänä sain postissa kirjeen Markilta.
Hän ei tiennyt uutta osoitettani, mutta löysi minut jotenkin.
Jos vankilassa tahtoo jotain, sen taitaa saada.
Hän kertoi, että joutui pulaan,
ja kysyi, voinko kirjoittaa hänelle ja auttaa hänet vapaaksi.
Se yllätti.
Murha on vakava rikos.
Kirjoitin takaisin.
Sitten hän selitti,
että oli rakastunut vanhempaan naiseen Carmeniin -
eikä enää ikinä näkisi häntä.
Se oli surullisin asia -
hänen elämässään sillä hetkellä.
Surullisin.
Enpä tiedä.
Ei ensimmäistä sydänsurua eikä ensirakkautta -
unohda ikinä.
Olen Jesse Sanchez vanhempi.
Olen Markin eno. Hänen äitinsä on siskoni.
Mark ei saanut huomiota äidiltään. Hänellä ei ollut isää,
eikä hän saanut huomiota äidiltään,
joka jätti hänet lapsenvahdin tai sukulaisten luo.
Äiti oli suhteessa kerta toisensa perään -
ja sysäsi hänet sivuun.
Se varmasti vaikutti Markiin.
Mark ei uskonut, että hänestä välitettiin,
ja varmasti haki hyväksyntää -
ja rakkautta perheensä ulkopuolelta.
Carmen myi itseään. Harrasti seksiä rahasta.
Hän ei painanut liipaisinta, mutta sai Markin -
toimimaan oman tahtonsa mukaan.
Mark luuli saaneensa Carmenin hyväksynnän ja teki sen hänen puolestaan.
Hänet manipuloitiin tekemään jotain,
mistä hän maksaa nyt hengellään.
Kerran vankilassa ajattelin ystäväni äitiä Carmenia.
Lehdissä kerrottiin väärin,
että meillä oli suhde, mutta hän oli vain ystäväni.
Harris Countyn sheriffin mukaan Carmen käski minun tappaa Esequielin -
rahoja varten. Mitään sellaista ei tapahtunut.
Tapoin hänet, koska hän sanoi tappavansa minut.
En pitänyt hänestä.
Hän ei puhu totta.
On vaikea ymmärtää, miksi joku monen vankeusvuoden jälkeen -
yhä sanoisi, ettei Carmen liittynyt asiaan.
Minusta hän vain yrittää -
olla kunniallinen ja ottaa kaiken vastuun sotkematta muita mukaan.
Mutta ei ole kunniallista suojella jotakuta, joka käytti hyväkseen -
ja manipuloi tekemään niin.
Jos hän yhä väittää noin,
on vaikea ymmärtää syytä.
Sen väittäminen, että hän toimi yksin,
on järjetöntä. Hänen täytyy -
myöntää asia ja kertoa totuus.
Nimittäin uskollisuus ja kunniallisuus on hyödytöntä telkien takana.
MARK ARTHURIA SYYTETTIIN ENSIMMÄISEN ASTEEN MURHASTA
HÄNET TODETTIIN SYYLLISEKSI JA TUOMITTIIN KUOLEMAAN -
17. JOULUKUUTA 1997
HOUSTONIN KESKUSTA, TEXAS
MAALISKUUSSA 1998 CARMEN FONSECA JOUTUI OIKEUDEN ETEEN -
SYYTETTYNÄ AVIOMIEHENSÄ MURHAN MÄÄRÄYKSESTÄ
Olen Patrick McCann, rikospuolustusasianajaja.
Olin toinen asianajajista, jotka puolustivat Carmen Fonsecaa.
Hänet yritettiin maalata pahaksi vietteleväksi rikollisneroksi.
Syyttäjän teoria oli se, että hän laittoi Markin asialle -
ja tarjosi siitä hyvästä joko seksuaalisia palveluksia -
tai rahaa.
Meidän teoriamme mukaan Mark halusi Esequielin naisen, talon ja auton.
Se oli järjetöntä.
Heidän kehittämänsä tarina oli viihdyttävä ja mielenkiintoinen -
ja kenties sopi elokuvaan, muttei ollut todellinen.
Jos Mark oikeasti vihasi häntä,
siitä olisi pitänyt olla näyttöä perhehistoriassa,
muttei ollut. Siitä oli todisteita, ettei avioliitto sujunut hyvin,
mutta se pätee puoliin kaikista avioliitoista.
Jos Carmenin tunsi,
hän ei ollut sivistyneemmästä päästä, muttei myöskään -
lainkaan väkivaltainen.
HUHTIKUUN 3. PÄIVÄNÄ 1998 CARMEN FONSECA TODETTIIN SYYLLISEKSI MURHAAN
HÄN SAI ELINKAUTISEN VANKEUSTUOMION
Uskon, että Carmen Fonseca oli syytön.
Minusta Mark oli tämän takana.
Hän päätti jollain kierolla tavalla -
antaa romanttisen lahjan Carmenille.
Uuden elämän, jossa olisi itse mukana. Mutta se oli vain Markin fantasiaa.
Saan joka syntymäpäivä taidetta.
"Hyvää halloweenia."
Hän pitää ystävänpäivästä ja halloweenista.
En tiedä, miksi hän lähetti tämän.
Kuvassa vampyyrinainen -
puree toisen naisen rintaa.
TUOMION SAATUAAN MARK ALKOI KIRJOITTAA NICOLELLE SÄÄNNÖLLISESTI
Kirjeitä on 350.
Hän kirjoittaa minulle enemmän kuin minä hänelle.
Olen pahoillani siitä.
Täällä elämä tulee tielle. Hänellä on enemmän aikaa kirjoittaa.
Tämä on tarina hänen elämästään vankilassa.
Uskon, että se kertoo tarinan paikan tapahtumista,
joskin vain yhdestä näkökulmasta. Markin näkökulmasta.
Heinäkuun 19. päivä, 2001:
"Postikorttisi käyvät minulle.
Ainakin lähetät jotain ja kirjoitat kerran viikossa.
Kiitos. Elämäni olisi syvältä ilman sinua.
Älä sure sitä. Tiedän, että rakastat minua."
Mielenkiintoisesti sanottu.
"Arvostan sitä, että olet vuosia ollut rinnallani."
Niin siinä lukee. Vaalin noita sanoja.
Vuosien mittaan Mark on kirjoitellut -
ja kuvaillut minulle -
Esequielin murhaa edeltävät tapahtumat.
Hän kertoi suurin piirtein,
että tapaili vanhempaa naista Carmenia, joka oli naimisissa Esequielin kanssa.
Mark oli tapaillut Carmenia jonkin aikaa -
ja sai hänet raskaaksi.
Esequiel sai tietää siitä ja hakkasi Carmenin,
joka sai keskenmenon kahdeksannella kuulla.
Näiden kirjeiden perusteella -
Mark halusi kostaa lapsensa kuoleman.
Elämä elämästä.
PÄIVIEN SISÄÄN MURHASTA ETSIVÄT KEHITTIVÄT OMAN TEORIANSA -
MARK ARTHURIN MOTIIVISTA
Olen Kyle Brown. Tutkin ennen murhia. Olin tässä tapauksessa johtava tutkija.
Tutkiessamme Esequiel Fonsecan murhaa -
saimme tietää, että hänet tappanut Mark Arthur -
oli suhteessa hänen vaimonsa Carmenin kanssa.
Esequielin vaimo vakuutti Markille, että tappamalla aviomiehen -
Mark saisi Esequielin uuden auton,
voisi elää hänen talossaan ja jatkaa Carmenin poikaystävänä.
Mark voisi elää ilman Esequielin valvontaa -
ja jatkaa rikollista elämäänsä hänen kotonaan.
Carmen pääsisi eroon Esequielista ja saisi vakuutusrahoja.
Heillä oli yksityiskohtainen suunnitelma.
Tiedämme sen, koska Mark Arthur kertoi meille.
PIAN JOUDUTTUAAN PIDÄTETYKSI MARK ARTHUR SUOSTUI PUHUMAAN TUTKIJOILLE
Kun kuulustelimme Markia,
hän kertoi meille heti kaiken tekemänsä.
Hän kertoi kaiken motiivistaan,
Esequielin ottamisesta kohteeksi ja siitä, miten hänet pyydettiin tekemään rikos.
-Monestiko Carmen pyysi tappamaan hänet? -Hän sanoi ensin,
ettei tappaminen haittaisi. Carmen ei sanonut muuta sitä ennen.
Mark sanoi heti motiivikseen sen,
että Carmen pyysi tekemään niin ja hänet palkittaisiin siitä.
Ei epäilystäkään. Itse asiassa olen puhunut tästä -
vuosien mittaan palkkamurhana -
enkä intohimorikoksena.
Kysyin, että milloin. Hän sanoi, että nyt. Kysyin, moneltako Esequiel tulee töistä.
Hän sanoi, että seitsemältä kehätien kautta.
Hän puhui meille hyvin suoraan siitä,
kuinka oli mukana uhrin vaimon kanssa.
Hän kertoi suunnitelmasta -
ja kuvaili tarkkaan valmistelunsa aviomiehen pään menoksi.
Hän sen kuin puhui.
Menin auton toiselle puolelle ja ammuin lisää.
-Näitkö verta tai muuta? -Näin reiän ohimossa.
Kurotin sisään toinen jalka autoa vasten. Jalkani ovat hoikat.
Olin siinä kuin satulalla. Nostin häntä -
ja otin lompakon toisella kädellä.
-Luvattiinko sinulle tästä mitään? -Ei.
Hän tykkäsi leveillä ja puhua rikoksistaan -
kuin ne olisivat kunniamerkkejä tai tekisivät hänestä koviksen.
Hän sanoi ohimennen: "Olen pitänyt hauskaa -
ja nyt istun jonkin aikaa.
Sitten vapaudun."
Hän ei minusta vaikuttanut -
kenenkään pelastajalta.
Hän oli minusta enemmänkin henkilö,
joka vei muilta haluamansa välittämättä seuraamuksista.
KUULUSTELUN JÄLKEEN MARK SUOSTUI AUTTAMAAN POLIISIA CARMENIA VASTAAN
-Kiitos. -Kulta?
Teille on vastapuhelu.
MARK SOITTI CARMENILLE -
KERTOMATTA SIJAINTIAAN TAI SITÄ, ETTÄ ETSIVÄT NAUHOITTIVAT PUHELUN
Paskapuhe sikseen. Tein sen.
-Mitä? -Tiedät kyllä, että tein sen vuoksesi.
Puhut paljon läpiä päähäsi, Mark. Olet valehdellut paljon.
Jos yrität pettää minut, saat samalla mitalla, helvetti.
-En yritä. -En ota syytä niskoilleni yksin.
Saat minut helvettiin täältä.
-Miten muka? -En tiedä. Keksi jokin tapa.
Et kertonut mitään. Mitä muka sanoisin? En tiedä mitään. En sanonut heille muuta.
En tiedä, miten muuten auttaa.
Tästä kuulee, että Mark on syyllinen ja yrittää sotkea hänet mukaan.
Carmen ei sulata sitä.
Heti jouduttuaan pulaan -
Mark muuttui romanttisesta pelastajasta todelliseksi itsekseen -
eli eläimeksi, jota ei ole ikinä koulutettu.
Hän kääntyi naista vastaan -
lähes välittömästi saadakseen paremman sopimuksen.
Siksi Carmen on yhä vankilassa.
MYÖHEMMIN CARMEN KERTOI ETSIVILLE KANTAVANSA MARKIN LASTA -
JA MYÖNSI TIENNEENSÄ MARKIN AIKEET ETUKÄTEEN
KORKEIMMAN OIKEUDEN KIELLETTYÄ ALAIKÄISTEN TELOITTAMINEN -
MARK ARTHURIN KUOLEMANTUOMIO PERUTTIIN VUONNA 2005
SEKÄ CARMENILLA ETTÄ MARKILLA ON OIKEUS EHDONALAISEEN VAPAUTEEN VUONNA 2037
Uskon, että hän vapautuu vielä.
Mutten tiedä, katuuko hän ikinä tekoaan.
Hän katuu vain olevansa vankilassa.
Jos ei tunne katumusta,
minusta kenenkään vankilassa olevan,
etenkään Markin, ei pitäisi vapautua.
Hän ajattelee minusta yhä kuin nuori mies. Myös kirjoituksissaan.
Kirjoituksissaan hän minusta on sitä mieltä,
että ansaitsee haluamansa.
Elämä ei toimi sillä tavalla.
Jos haluaa jotain ja kohtaa esteen,
ei voi vain listiä ja saada haluamaansa.
Se ei toimi niin. Se olisi pitänyt oppia kauan sitten.
Hän oli väkivaltainen nuorena -
ja on yhä väkivaltainen vankilassa.
Se ei tarkoita, ettei hän yhtäkkiä enää ole vapautuessaan.
Se pelottaa minua.
Hän ei ikinä satuttaisi minua.
En usko niin.
Mutta hän voisi satuttaa muita ympärilläni.
Se pelottaa.
Tein väärin ja sain rangaistuksen siitä.
Tein kamalimman teon ja riistin hengen.
En voi kyllin painottaa sitä, etten enää ole samanlainen.
Vankilassa olemisessa on se hyvä puoli, että on pakko arvioida itsensä -
ja miettiä, miten sieltä vapautuu.
On ainakin tehtävä muutoksia, sillä tekojeni takia jouduin tänne.
PAKOLLISEN 90 PÄIVÄN TAUON JÄLKEEN TEXASIN RIKOSOIKEUDELLINEN OSASTO -
SALLI TOISEN HAASTATTELUN MARK ARTHURIN KANSSA
Carmen myi itseään. Harrasti seksiä rahasta.
Hän ei painanut liipaisinta, mutta sai Markin -
toimimaan oman tahtonsa mukaan.
Jossain määrin perheeni on oikeassa, sillä välitin hänestä.
Hän oli ystäväni.
Totta kai tunteita oli pelissä. Halusin hänelle paremman olon.
Kun tiesin Carmenin olevan loukkaantunut, halusin tehdä kaikkeni korjatakseni sen.
Ulkopuoliset elämässäni luulevat, että meillä oli jotain meneillään,
muttei se mitään ollut.
Hän oli ystäväni äiti ja enemmänkin ystävä kuin tyttöystävä tai rakastaja.
Harrastimme seksiä,
mutta vain muutaman kerran.
Hän ei pyytänyt minua tappamaan miestään.
En tiedä, mistä se keksittiin.
Monestiko Carmen pyysi tappamaan hänet?
Hän sanoi ensin, ettei tappaminen haittaisi.
Carmen ei sanonut muuta sitä ennen.
Annoin lausuntoja ja annoin heidän nauhoittaa sen,
mutta annoin väärää tietoa. Annoin heidän -
uskotella minulle, että jos autan heitä, he auttavat -
saamaan lyhyemmän tuomion ja ehdonalaista. Kunpa olisin heti pidätyshetkellä -
pitänyt turpani kiinni ja asiat omana tietonani.
Tämän ei pitänyt johtaa mihinkään.
Tätä ei pitänyt käyttää häntä vastaan, eikä hänen pitänyt saada rangaistusta.
Puhuin liikaa ja sain hänet pulaan. Menin halpaan.
Pilasin oman elämäni, perheeni, Carmenin -
ja kaikkien, jotka välittivät meistä.
Mark kertoi, että oli tapaillut Carmenia jonkin aikaa -
ja sai hänet raskaaksi.
Esequiel sai tietää siitä ja hakkasi Carmenin,
joka sai keskenmenon kahdeksannella kuulla.
Näiden kirjeiden perusteella -
Mark halusi kostaa lapsensa kuoleman.
Elämä elämästä.
Tehdään asia selväksi.
Esequiel Fonseca kuoli, koska uhkasi tappaa minut.
Hänet hakattiin, koska hän hakkasi ystäväni äidin.
Onko mahdollista, että syynä oli raskaus?
Kukapa ei suuttuisi siitä?
En edes tiedä, oliko lapsi minun.
Jos lapsi olisi minun, suuttuisin siitä.
Mietin kyllä sitä, että lapsi saattoi olla minun.
En tiedä, oliko lapsi minun, mutta jos oli, mies ansaitsi kuolla.